CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2504)
  + [Valencià](/va/acuerdo/2504)






Selector de idioma

Leer

* [Español](/es/acuerdo/2504)
* [Valencià](/va/acuerdo/2504)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14[Butlletí Oficial Universitat d'Alacant](/ca/Publicacion)
=========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14

Data d'aprovació
:   10/07/2013

Data de publicació
:   11/07/2013

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2504.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2504)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2504)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14&url=https://www.boua.ua.es/va/acuerdo/2504)

**Títol:** CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimecres, 10 de juliol de 2013

CONVOCATÒRIA DE MOBILITAT PER A DOCÈNCIA ERASMUS (STAFF MOBILITY FOR TEACHING ASSIGNMENTS - STA) DURANT EL CURS ACADÈMIC 2013/14.

1. PREÀMBUL

El programa ERASMUS de la Unió Europea té com a objectiu atendre les necessitats d'ensenyament i aprenentatge de tots els participants en educació superior formal i en formació professional de grau superior, així com a les institucions que imparteixen aquest tipus de formació.

Amb la finalitat d'incentivar la participació del professorat de la UA en les activitats de mobilitat per al pròxim curs acadèmic 2013/14, el Vicerectorat de Relacions Internacionals convoca 85 ajudes de mobilitat per a docència seguint les directrius establides per la Comissió Europea per al Programa d'Aprenentatge Permanent (LLP-Erasmus).

2. OBJECTE

La present convocatòria té per objecte l'assignació de places i concessió d'ajudes econòmiques al professorat de la Universitat d'Alacant per a impartir docència en titulacions oficials de grau o postgrau en universitats i institucions d'educació superior adscrites al programa Erasmus durant el curs acadèmic 2013/2014 conforme als següents objectius:

2.1. Objectius generals del programa

Aquest programa ofereix al professorat universitari de la Universitat d'Alacant la possibilitat de dur a terme estades docents en universitats i institucions d'educació superior adscrites a Erasmus i permet, en una relació d'intercanvi recíproc, la recepció en la UA del professorat de la institució amfitriona per a impartir docència. El seu objectiu és contribuir, a través d'un millor coneixement mutu entre les comunitats universitàries i la progressiva harmonització dels seus plans d'estudis i mètodes docents, a una major interrelació entre les universitats i institucions d'educació europees i a la creació de l'Espai Europeu d'Educació Superior.

Els objectius generals del programa són:

- Ampliar les possibilitats de desenvolupament personal i professional del professorat de la Universitat d'Alacant.

- Internacionalitzar el contingut dels estudis que ofereix la Universitat a través de l'efecte multiplicador que exercirà l'experiència internacional del professorat.

- Oferir als docents que no participen en el programa de mobilitat la possibilitat de beneficiar-se del coneixement i l'experiència docent d'altres països en la pròpia Universitat d'Alacant.

- Fomentar l'intercanvi de coneixements tècnics i experiències sobre mètodes psicopedagògics.

- Reforçar els vincles entre les institucions d'educació superior amb les quals es mantenen acords bilaterals en el marc del Programa d'Aprenentatge Permanent Erasmus.

2.2. Objectius específics del programa

L'objectiu específic consisteix a impartir docència en una institució sòcia en el país d'acollida. La docència impartida durant l'estada haurà de formar part integrant d’un programa d'estudis conduent a un títol oficial de grau o postgrau en la institució d'acollida i haurà de reflectir-se en un Programa d'Ensenyament (Teaching Programme) acordat prèviament entre ambdues institucions.

3. MARC LEGAL I PRESSUPOSTARI

La dotació per a aquesta convocatòria es troba consignada en el Capítol corresponent de crèdit del pressupost de la Universitat d'Alacant. El pagament d'aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

4. REQUISITS DE PARTICIPACIÓ

La convocatòria està dirigida al professorat de la Universitat d'Alacant que complisca els següents requisits:

4.1. Formar part de la nòmina de la Universitat d'Alacant.

4.2. Posseir la nacionalitat d'un país participant en el Programa d'Aprenentatge Permanent o de tercers països, en aquest cas hauran d'acreditar que estan en possessió d'un permís vàlid per a residir a Espanya durant el període de realització de la mobilitat.

4.3. Els requisits anteriors han de complir-se tant en el moment de la sol·licitud com durant el període de realització de la mobilitat per a docència.

5. PERÍODE

Una vegada resolta la convocatòria, l'estada haurà de realitzar-se abans del 15/07/2014. La realització de l'estada en data posterior generarà la pèrdua automàtica de l'ajuda concedida.

Segons les indicacions de l'Organisme Autònom de Programes Educatius Europeus (OAPEE), serà obligatori impartir almenys 5 hores de classe (és a dir, com a mínim un dia). Es recomana una durada mínima de 5 dies laborables perquè la mobilitat supose una aportació significativa al programa docent i a la vida acadèmica internacional de la institució d'acollida. Els períodes més curts hauran de ser l'excepció.

No es consideren lectius dissabte i diumenge i no s'inclouran en aquest còmput els dies de viatge d'anada i tornada. Es contempla l'excepció que si pels horaris dels viatges fóra possible impartir almenys una hora de docència en aqueixos dies o si en la universitat de destinació el dissabte és lectiu i s'ha impartit classe, es computaria com a lectiu sempre que se certificara expressament aquesta circumstància per la universitat d'acollida tant en el Programa d'Ensenyament (Teaching Programme) com en la Confirmació d'Estada Docent (Certificate of Attendance).

6. DESTINACIONS

Les ajudes es destinaran a la impartició de docència oficial com a part d'un acord d'intercanvi amb una institució titular d'una Carta Erasmus (EUC) vàlida. Només es podran seleccionar aquelles institucions que tinguen un acord d'intercanvi de professorat amb la Universitat d'Alacant per al departament i àrea als quals pertanga la persona sol·licitant.

[Institucions sòcies de la UA en el programa Erasmus amb acords d’intercanvi de professora](http://aplicacionesua.cpd.ua.es/convenios_movilidad/pub3/menu.asp)t

No es podrà repetir com a destinació una mateixa institució en el mateix curs acadèmic.

7. DESCRIPCIÓ DEL PROCÈS

7.1. Sol·licitud

Les sol·licituds s'emplenaran a través del Campus Virtual

(Gestió docent --> Mobilitat)

i es presentaran juntament amb la documentació requerida dirigides a l'Oficina de Mobilitat de PDI de la Universitat d'Alacant, a través dels registres de la UA (Registre general en l'edifici de Rectorat i Serveis Generals, o els registres de les secretaries dels centres), o per qualsevol altre procediment establit en la Llei 30/92, de 26 de novembre, de Règim Jurídic d'Administracions Públiques i del Procediment Administratiu Comú, dins del termini indicat.

El termini de presentació de sol·licituds serà des del dia següent al de la data de publicació d’aquesta convocatòria fins al 10 de setembre de 2013. S'estableix un màxim de 2 opcions de mobilitat per docent en diferents destinacions. En aquest cas, es prioritzarà segons el nombre d'ordre que apareix en Campus Virtual.

Documentació requerida:

- Carta d'invitació.

- Esborrador del Programa d'ensenyament (Teaching Programme) després d'haver-se consultat amb la institució d'acollida mitjançant l'intercanvi de cartes o missatges electrònics

([Annex 2](http://sri.ua.es/va/movilidad/documentos/sta/13-14/annex-2.doc)).

- Documentació acreditativa dels mèrits al·legats en el barem.

La presentació de la sol·licitud implica l'acceptació de les bases d'aquesta convocatòria.

7.2 Publicació de les llistes de sol·licituds admeses i excloses

Finalitzat el termini de presentació de sol·licituds es publicarà en la pàgina web del Secretariat de Mobilitat la llista provisional de sol·licituds admeses i excloses. Es disposarà d'un termini de 5 dies hàbils per a presentar al·legacions. Resoltes les al·legacions es procedirà a la publicació en la web del Secretariat de Mobilitat de la llista definitiva de sol·licituds admeses i excloses. Només tindran la consideració de participants en aquesta convocatòria, aquells sol·licitants que apareguen en les llistes definitives.

7.3 Avaluació i selecció

En la pàgina web del Secretariat de Mobilitat es publicarà una resolució provisional resultat d'aplicar sobre els participants els següents criteris:

- Prioritat: Tindran preferència les sol·licituds d'aquelles persones que participen per primera vegada en el marc d'aquestes accions de mobilitat.

- Aplicació del barem de la convocatòria

([Annex 1](http://sri.ua.es/va/movilidad/documentos/sta/13-14/annex-1.pdf)).

Es disposarà d'un termini de 5 dies hàbils per a presentar al·legacions.

Resoltes les al·legacions es procedirà a la publicació de la resolució definitiva de la convocatòria en la mateixa pàgina web.

El professorat que reste en llista de reserva i així ho comunique, podrà optar per realitzar l'estada docent sense ajuda econòmica, sempre que la plaça estiga disponible, ja que ERASMUS preveu l'existència de personal docent sense beca, el qual haurà de complir els mateixos requisits que el personal Erasmus amb beca i es beneficiarà dels mateixos avantatges, però no rebrà cap ajuda a la mobilitat.

Dins del termini de 15 dies després de la data de publicació de la resolució definitiva cada persona seleccionada haurà de presentar:

- Escrit d'acceptació de l'ajuda (veure model en

[Annex 3](http://sri.ua.es/va/movilidad/documentos/sta/13-14/annex-3.doc)).

En cas que, finalitzat el termini establit, no haja presentat davant l'Oficina de Mobilitat la documentació detallada dalt, s'entendrà decaigut en el seu dret i la seua ajuda serà adjudicada a la persona que corresponga de la llista de reserva.

Com en altres accions de mobilitat Erasmus, l'acceptació definitiva correspon a la institució d'educació superior de destinació.

7.4. Borsa de sol·licitants

Després de finalitzar el termini de sol·licituds s'activarà un formulari d'inscripció fins al 31 de març de 2014. Les inscripcions rebudes durant aquest període seran incloses en una borsa de sol·licitants per a cobrir les possibles vacants que pogueren produir-se una vegada esgotada la llista de reserva. La borsa es configurarà de la següent manera:

- Prioritat 1: sol·licituds d'aquelles persones que participen per primera vegada en el programa.

- Prioritat 2: sol·licituds d'aquelles persones que van obtenir ajuda STA en cursos acadèmics anteriors, però no en 2013/2014.

- Prioritat 3: sol·licituds d'aquelles persones que hagen obtingut una ajuda STA en 2013/2014.

Les sol·licituds amb igual prioritat s'ordenaran conforme al barem publicat en l'apartat 7.3.

7.5. Avaluació de les sol·licituds

Les sol·licituds admeses seran avaluades per una comissió presidida pel Vicerector de Relacions Internacionals o persona en qui delegue. Correspondrà a la presidència de la Comissió de Mobilitat dirimir amb el seu vot els empats.

Per a garantir la participació del major nombre possible de docents, s'avaluaran totes les peticions presentades com a primera opció, segons els criteris indicats en aquesta convocatòria. En una segona fase, s'estudiarà la concessió de la segona opció, segons els criteris indicats en aquesta convocatòria.

8. UNITAT COMPETENT EN LA GESTIÓ DE LA MOBILITAT

La gestió del procés correspondrà a la Unitat de Mobilitat de PDI del Servei de Relacions Internacionals. Els dubtes que puguen sorgir es plantejaran al correu electrònic

[z.dgvygmuhnerop@cm.wy](file:///C:/Users/27713707S/AppData/Local/Temp/a.tfbwwjygxhsql@wz.ti)

La persona beneficiària serà responsable dels contactes amb la institució sòcia, de l'organització del programa d'ensenyament, de la gestió de la documentació, del transport, de l'allotjament i del segur d'assistència sanitària i de qualsevol altre tràmit necessari per a la seua estada docent.

9. FINANÇAMENT, PAGAMENT I FORMA DE JUSTIFICACIÓ

Les activitats de mobilitat per a docència estan cofinançades per l'acció de mobilitat de personal docent del Programa d'Aprenentatge Permanent (LLP-Erasmus) a Espanya, a través de l'Organisme Autònom de Programes Educatius Europeus, i per la pròpia Universitat d'Alacant.

L'ajuda té per objecte contribuir a cobrir les despeses de viatge i manutenció d'una mobilitat per a impartir docència en el país d'acollida. No es podran utilitzar aquestes ajudes per a cobrir partides de despeses ja finançades amb altres fons o per a realitzar activitats docents o investigadores vinculades a altres programes pels quals es perceba qualsevol altra beca, ajuda, sou o salari.

La durada màxima finançada serà de 5 dies lectius. En el programa a desenvolupar s'haurà de demostrar que es realitzaran activitats relacionades amb la mobilitat i especificar els dies complets de docència impartits. Així mateix en el certificat d'estada es faran constar els dies efectius de l'activitat indicant expressament, si escau, que s'ha impartit docència en dissabte o diumenge.

9.1. Finançament

Les quanties individuals de les ajudes estan calculades d'acord amb les directrius proporcionades per l'Organisme Autònom de Programes Educatius Europeus. Aquestes ajudes estan destinades a compensar costos addicionals ocasionats per la mobilitat -viatge i augment de les despeses diàries- i no cobreixen necessàriament la totalitat dels costos del període en l'estranger.

El càlcul dels costos de viatge, allotjament i manutenció, assegurances, visat i transports locals del personal que participe estarà basat en els imports reflectits a continuació en funció dels dies complets de docència:

|  |  |  |  |  |  |
| --- | --- | --- | --- | --- | --- |
|  | 1 dia | 2 dies | 3 dies | 4 dies | 5 dies |
| Aportació\_UE | 120 € | 240 € | 360 € | 480 € | 600 € |
| Aportació màxima UA | 70 € | 140 € | 210 € | 280 € | 350 € |
| Ajuda màxima | 190 € | 380 € | 570 € | 760 € | 950 € |

9.2 Justificació de les despeses d’allotjament, estada i viatge:

S'abonaran exclusivament els costos de viatge, allotjament i manutenció, assegurances, visat i transports locals corresponents als dies de docència (màxim 5). En cap cas es podran superar els imports establits en la normativa de gestió econòmica de la Universitat d'Alacant per a aquest tipus de despeses.

Allotjament: es pagarà segons factura original d'acord amb les despeses reals ocasionades, tenint en compte que no podran superar les quantitats màximes establides per a allotjament en la normativa de gestió econòmica. Si l'allotjament correspon a més d'una persona s'abonarà únicament la part proporcional corresponent a la persona beneficiària.

La factura haurà d'incloure: nom de la persona beneficiària de l'ajuda, data d'entrada i data d'eixida, nombre de nits, preu per nit i preu total de l'allotjament. Si durant l'estada es resideix en una casa particular, haurà d'aportar: justificant del pagament (càrrec en compte o justificant de transferència) i rebut en el qual conste: nom, cognoms i nombre de document d'identitat o passaport tant de la persona arrendadora com de la persona arrendatària (serà imprescindible adjuntar fotocòpia d'aquests documents), adreça de l'habitatge, dates d'estada, preu de l'allotjament i signatura d'ambdues persones.

Despeses de viatge: es finançaran exclusivament les despeses de viatge d'acord amb les següents condicions:

- Les persones beneficiàries hauran de tractar de contractar el mitjà més econòmic per a viatjar.

- Si el viatge s'haguera de realitzar en vehicle propi, per causes justificades i prèvia petició per escrit, l'import màxim permès serà l'equivalent a l'import més econòmic si l'haguera d'uns altres mitjans de transport amb el límit de 300 euros. Les persones beneficiàries que utilitzen aquest sistema de desplaçament hauran de justificar la utilització d'aquest mitjà de transport mitjançant presentació de tiquets d'autopista i de carburant.

- No s'autoritza en cap cas indemnització per ús de vehicle de lloguer.

- No es finançaran despeses de cancel·lació ni altres despeses addicionals al marge dels assenyalats en els apartats anteriors.

9.3 Abonament de les ajudes

L'ajuda s'abonarà en dos pagaments: un primer pagament de 100 € per dia de docència previst (màxim 5 dies) i un segon pagament corresponent a la liquidació una vegada realitzada l'activitat. És requisit indispensable per a iniciar els tràmits de gestió de tots dos pagaments la presentació de la següent documentació en els terminis establits:

Per a la tramitació del pagament inicial s'haurà de presentar almenys 15 dies abans de l'eixida:

- Compromís de la persona beneficiària.

- Conveni de subvenció de mobilitat de personal per a docència

(per duplicat).

- Programa d'Ensenyament (Teaching Programme)

de les classes a impartir aprovat formalment tant per la institució d'origen com per la institució d'acollida.

- Comissió de Serveis sense retribució

autoritzada.

- Confirmació de reunió amb la coordinació del centre.

Per a la tramitació de la liquidació s'haurà de presentar en el termini d'un mes després de la realització de l'estada:

- Certificat d'estada docent

(Certificate of Attendance) original, sense ratllades ni esmenes, expedit (signat i segellat) per la direcció de departament o de centre de la institució d'acollida, en el qual s'especifiquen les dates de docència i es confirme que s'ha impartit la planificació docent prevista, tenint en compte que la data de la certificació ha de ser igual o posterior a la data de finalització de l'estada docent.

- Informe final

sobre els principals resultats obtinguts, signat per la persona beneficiària segons el model facilitat per l'Organisme Autònom de Programes Educatius Europeus.

- Memòria de mobilitat sobre les reunions mantingudes si escau amb els estudiants de la UA en la institució de destinació.

- Justificants originals de les despeses de viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència...

- Justificants originals de les despeses d'allotjament.

L'incompliment de les bases de la convocatòria, així com l'ocultació de dades, la seua alteració o manipulació podran ser causa de desestimació o anul·lació de l'ajuda i, si escau, de reintegrament de les quantitats indegudament percebudes.

La persona beneficiària és responsable de la tramitació i abonament, si escau, de les assegurances de malaltia, accidents i contingències comunes o qualsevol altra que s'exigisca amb caràcter obligatori per la institució receptora.

10. RENÚNCIA I SUBSTITUCIONS

En cas de renúncia, aquesta haurà de presentar-se per escrit a través del Registre General o a través dels Registres auxiliars dirigida al Secretariat de Mobilitat.

Es considerarà que renuncien tàcitament a la mobilitat (i en conseqüència a l'ajuda), les persones beneficiàries que no hagen presentat la documentació requerida en els terminis i en les condicions descrites en aquestes bases.

En cas que es produïsca alguna renúncia, o que no es lliure la documentació en les condicions i el termini previstos, es podrà adjudicar la mobilitat, si escau, als integrants de la llista de reserva o, una vegada esgotada aquesta, als integrants de la borsa de sol·licitants.

L'incompliment d'alguns dels requisits i les obligacions establides en la present convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent.

Contra aquesta Resolució, que esgota la via administrativa, cal interposar recurs contenciós administratiu davant els Tribunals corresponents d'aquest ordre jurisdiccional, d'acord amb el que es disposa en l'Art. 46.1 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de 2 mesos, a computar des de l'endemà a la seua publicació.

Alacant, 10 de juliol de 2013

EL VICERECTOR DE RELACIONS INTERNACIONALS

Juan Llopis Taverner





[Carretera Sant Vicent del Raspeig s/n  
03478 Sant Vicent del Raspeig - Alacant  
 Tel. 99 380 7408 - Fax 31 681 0625](https://www.google.es/maps/@38.138746,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12795&trk=tyah&trkInfo=tarId%9R8903134723128%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)